Rikunarita-ORG/Wikinium huggingface dataset:
# Aricchia

Aricchiu umanu
L'**aricchia** è l'òrganu di la ntisa.

Figurativamenti ìnnica la spigazzatura a l'ànguli di na pàggina, usatu cchiù friquentimenti ô fimminili (**aricchia**).

## Anatumìa umana

Si cumponi di tri parti:

* aricchia sterna, lu culligamentu cu lu sternu, di cui ntràsinu li sònura, di sta parti visìbbili, si cci tròvinu: lu pirtusu e lu pineddu di l'aricchia,
* aricchia media, lu tràmiti tra lu sternu e lu nternu,
* aricchia nterna, l'elimentu urganizzaturi e ricitturi dî sònura.

Nta l'aricchia nterna è postu n'òrganu ca rileva la pusizzioni e lu spustamentu dâ testa, ditirminannu lu senzu di l'equilibbriu.

## Anatumìa cumparata

### Ciclòstumi e pisci

È prisenti sulu l'aricchia nterna e è custituutu dû labbirintu mimbranusu, ca s'urìggina dâ viscìcula acùstica (otocisti).

Cumprenni otrìculu, sàcculu, canali semicirculari, laggena.

Li canali semicirculari sunnu tri ntê gnatòstumi, arriducènnusi a dui ntê pitrumizzonti e a unu ntê missinòidi.

### Anfibbi, Rèttili, Acedda e Mammìfiri

Â laggena ca cumpari ntê pisci s'accumpagna lu ricessu basilari nta l'anfibbi, na secunna struflissioni, ca, ntê rèttuli e nta l'acedda, s'allonga 'n un canali spiraliformi, addivintannu la còclia dî mammìfiri.

Nta l'anfibbi anuri, accumpari l'aricchia media, ch'è drittamenti 'n cuntattu cu lu sternu. Chî rèttili e l'acedda si riscontra macari la prisenza di l'aricchiu sternu, ca si cumpleta cû padigghiuna auriculari ntê mammìfiri.

La catina di l'ossicini, cumpleta ntê mammìfiri, è riduciuta a un sulu ossu nta l'anfibbi, la culumedda. Ntê rèttili e nta l'acedda è cumposta di dui suli ossa: staffa e straculumedda.

## Vuci currilati

* Aricchini - Giuielli a urnamentu di l'aricchia.
* Aricchia artificiali.
* Aricchia biònica.
* Aricchiuni - Furtificazzioni o pernu ca susteni un cannuni.
* Aricchiuni - Nomu cumuni d'un Mammìfiru dî Chiròttiri.
* Aricchiuna - Malatìa.

## Rifirimenti

|  |
| --- |
| **Midicina** |
|  | Tutti l'artìculi di Midicina | Tutti li Malatìi | Spicialità Mèdichi  |